Diari Oficial de la Generalitat Valenciana


Sumari del DOGV 5730, del 28-03-2008 (2008/3400)

Notificació de la resolució del recurs d'alçada, referència interna R-175/2007, a Antonio Camacho Villanueva.
-------------------------------------------------------------------------------------------------------------

### Dades del document

Número de DOGV
:   5730

Data del DOGV
:   28-03-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/3400


Data del document
:   15-11-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referència interna R-175/2007, a Antonio Camacho Villanueva. [2008/3400]  
De conformitat amb el que estableix l'art. 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, es notifica al Sr. Antonio Camacho Villanueva, carrer del Mestre Serrano, núm. 11-7ª (46658 Paiporta) la resolució del recurs d'alçada amb el número de referència interna R-175/2007.  
RESOLUCIÓ  
Examinat el recurs d'alçada formulat pel senyor Antonio Camacho Villanueva contra la resolució de concessió del xec accés a l'habitatge de la Generalitat per a l'adquisició d'un habitatge usat (HU 511) relativa a l'expedient núm. 46/1T/5295/2005/186.  
Antecedents de fet  
Primer. El senyor Antonio Camacho Vilanova, adquirent de l'habitatge situat a Paiporta (València), al carrer Mestre Serrano, número 11, pis quart, porta 7, mitjançant escriptura de compravenda de data 30 de novembre de 2005, va presentar al Servei Territorial d'Habitatge i Projectes Urbans de València, el dia 30 de desembre de 2005, sol·licitud de visat i finançament qualificat per a l'adquisició de l'esmentat habitatge.   
Segon. A la vista de la documentació que es troba en l'expedient, i després de la corresponent i preceptiva tramitació, el cap del Servei Territorial, en data 4 abril de 2006, dicta resolució de concessió de visat i finançament convingut del Ministeri d'Habitatge, en virtut de la qual concedeix al sol·licitant una subsidiació del préstec convingut de 82,00 euros a l'any per cada 10.000,00 euros de préstec durant un període de 10 anys, i també ajuda estatal directa a l'entrada per un import de 10.000,00 euros.   
Tercer. En data 7 de març de 2007 l'interessat formalitza la sol·licitud de concessió del xec accés a l'habitatge de la Generalitat Valenciana.   
Quart. A la vista de l'expedient, el cap del Servei Territorial, en data 10 d'abril de 2007, dicta resolució de concessió de xec accés a l'habitatge de la Generalitat, en virtut de la qual concedeix a l'interessat una subvenció per un import de 1.240,00 euros.   
Cinqué. El senyor Antonio Camacho Villanueva interposa recurs d'alçada contra l'esmentada resolució, amb les al·legacions que consten en aquest, i que es consideren reproduïdes en nom de la brevetat.  
Fonaments de dret   
I. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 131/2007, de 27 de juliol, del Consell (DOGV núm. 5566 de 30 de juliol de 2007).  
II. El que disposen els articles 107, 110, 114 i 115, de la LRJAP i PAC, quant a l'admissió i tramitació del recurs d'alçada.  
III. Segons el que disposa l'article 8.4 del Reial decret 801/2005, d'1 de juliol, la suma de les ajudes a càrrec dels pressupostos del Ministeri d'Habitatge consistents en subvencions i altres ajudes econòmiques directes destinades a facilitar el pagament de l'entrada, juntament amb les ajudes directes concedides a càrrec dels pressupostos de les comunitats autònomes i les ciutats de Ceuta i Melilla, juntament amb el préstec convingut, no podran superar el preu, cost o pressupost protegit, segons corresponga, de les actuacions protegides; en el cas que excedisca, i d'acord amb els articles 8.3 i 35.2 del Decret 41/2006, de 24 de març, del Consell de la Generalitat, es detraurà l'excés de l'ajuda financera corresponent a la de la Generalitat.   
IV. En el cas que ens ocupa es comprova que el preu de l'habitatge objecte de les ajudes és de 56.200,00 euros; com que l'import del préstec convingut contractat per l'interessat és de 44.960,00 euros, i l'ajuda estatal directa a l'entrada ascendeix a 10.000,00 euros, les ajudes concedides pel Ministeri d'Habitatge ascendeixen a un total de 54.960,00 euros, per la qual cosa perquè el total de les ajudes no excedisca del preu de compra, l'import màxim del xec accés de la Generalitat que pot concedir-se és de 1.240,00 euros (44.960,00+10.000,00+1.240,00 = 56.200,00 euros).   
Establit l'anterior, i com que el recurrent no ha aportat prova suficient i adequada que desvirtue el contingut de la resolució impugnada, es confirma aquesta.  
Vistes la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació, i de conformitat amb la proposta de resolució de l'Àrea de Plans d'Habitatge, resolc:  
Desestimar el recurs d'alçada interposat pel senyor Antonio Camacho Villanueva contra la resolució del Servei Territorial d'Habitatge i Projectes Urbans de València, de data 10 d'abril de 2007, la qual queda confirmada.   
Contra aquesta resolució, que esgota la via administrativa, es podrà interposar recurs contenciós administratiu davant del Jutjat Contenciós Administratiu de València, en el termini de dos mesos comptadors des de l'endemà de la notificació d'aquesta, segons el que disposen els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crega oportú.  
València, 15 de novembre de 2007.- La directora general d'Habitatge i Projectes Urbans: M. Jesús Rodríguez Ortíz